**Էլիս Միտչել Ռիվլին** (անգլ.՝ Alice Rivlin, մարտի 4, 1931(1931-03-04), Ֆիլադելֆիա, Փենսիլվանիա, ԱՄՆ - մայիսի 14, 2019(2019-05-14), Վաշինգտոն, Կոլումբիայի շրջան, ԱՄՆ), ամերիկացի տնտեսագետ և մանկավարժ։ Ֆիզիկոս Ալան Միտչելի դուստրը և աստղագետ Սամուել Ալֆրեդ Միտչելի թոռնուհին։

Կենսագրություն
--------------

Էլիս Միտչել Ռիվլինը ծնվել է Ֆիլադելֆիայում։ Նա հրեա էր։ Մեծացել է Բլումինգթոնում, Ինդիանա, որտեղ նրա հայրը աշխատում էր Ինդիանայի համալսարանի ֆակուլտետում։ Սկզբում նա ցանկանում էր մասնագիտանալ պատմության մեջ, սակայն Ինդիանայի համալսարանում տնտեսագիտության դասընթաց անցնելուց հետո նա որոշեց փոխել մասնագիտությունը տնտեսագիտության մեջ։ Ռիվլինը ստացել է արվեստի բակալավրի կոչում 1952 թվականին՝ գրելով իր թեզը Արևմտյան Եվրոպայի տնտեսական ինտեգրման վերաբերյալ, իսկ ավարտելուց հետո տեղափոխվել է Եվրոպա, որտեղ աշխատել է Մարշալի պլանի վրա։ Ի սկզբանե Ռիվլինը ցանկանում էր սովորել պետական կառավարման ասպիրանտուրայում, սակայն նրան մերժեցին՝ պատճառաբանելով, որ նա ամուսնության տարիքի կին է։

Գործունեություն
---------------

Էլիս Միտչել Ռիվլինը 1968 - 1969 թվականներին Նախագահ Լինդոն Ջոնսոնի կողմից նշանակվել է ԱՄՆ Առողջապահության, կրթության և բարեկեցության դեպարտամենտի *Պլանավորման և գնահատման* գծով քարտուղարի օգնական։ 1973 թվականին ընտրվել է Արվեստների և գիտությունների ամերիկյան ակադեմիայի անդամ։
Փիլիսոփայության դոկտորական աստիճան ստացել է Ռեդքլիֆ քոլեջում 1958 թվականին։ Դասավանդել է Ջորջ Մեյսոնի և Նյու Յորքի համալսարաններում։ 1986 թվականին եղել է Ամերիկյան տնտեսական ասոցիացիայի նախագահ։ 1994 թվականի հոկտեմբերի 17-ից մինչև 1996 թվականի ապրիլի 26-ը եղել է Կառավարման և բյուջեի գրասենյակի տնօրեն։
1996 թվականի հունիսի 25-ից մինչև 1999 թվականի հուլիսի 16-ը աշխատել է որպես Դաշնային պահուստային համակարգի նախագահի տեղակալ։
Տնտեսական մասնագիտության մեջ կանանց կարգավիճակի կոմիտեի կողմից Քերոլին Շոու Բելլի մրցանակի դափնեկիր (1998 թվական)։ 1989 թվականից ամուսնացած է (երկրորդ ամուսնություն) հայտնի տնտեսագետ Վինթերի հետ։

Անձնական կյանք
--------------

Ռիվլինը կորնիշական (էթնիկ խումբ) ծագում ուներ։ 1955 թվականին նա ամուսնացել է Արդարադատության դեպարտամենտի նախկին փաստաբան Լյուիս Ալեն Ռիվլինի հետ։ Նրանք երեք երեխա են ունեցել։ 1977 թվականին Ամուսնալուծվել են։ 1989 թվականին Ռիվլինը ամուսնացել է տնտեսագետ Սիդնի Ուինթերի հետ։

Մահ
---

Ռիվլինը մահացել է Վաշինգտոնում, 2019 թվականի մայիսի 14-ին, 88 տարեկան հասակում։

Հիմնական աշխատանքներ
--------------------

* 2004 թվական «Անվճար գումար» անգլ.՝ Free Money
* 2004 թվական «Ինչպես հավասարակշռել բյուջեն» անգլ.՝ How to Balance the Budget

Ծանոթագրություններ
------------------

1. 1 2  *Deutsche Nationalbibliothek* Record #123890470 // Gemeinsame Normdatei (գերմ.) — 2012—2016.
2. 1 2  SNAC — 2010.
3. 1 2  The International Who's Who of Women 2006 — Routledge, 2005. — ISBN 978-1-85743-325-8
4. 1 2
5. ↑
6. ↑
7. ↑  Notable Names Database — 2002.
8. ↑  «American Economic Association»։ *www.aeaweb.org*։ Վերցված է 2022 թ․ մայիսի 4
9. ↑  Maisel Louis Sandy, Forman Ira N. Altschiller Donald, Bassett Charles Walker (2001)։ «Jews in American Politics» (անգլերեն)։ Rowman & Littlefield։ Վերցված է 2022 թ․ մայիսի 4
10. ↑  «Getting to the Root Causes of Our Fiscal Challenges»։ *whitehouse.gov* (անգլերեն)։ 2010 թ․ ապրիլի 27։ Վերցված է 2022 թ․ մայիսի 4
11. ↑  «Medicare Reimbursment Rates and Deficit Spending»։ *Diane Rehm* (en-US)։ Վերցված է 2022 թ․ մայիսի 4

Արտաքին հղումներ
----------------

* Биография и библиография Э. Ривлин